b'\n_START_ARTICLE_\nDekle kot Tisa\n_START_SECTION_\nVsebina\n_START_PARAGRAPH_\n19-letno dekle, Csilla Petek s svojo materjo \xc5\xbeivi v Kopru, od koder je bil doma tudi njen o\xc4\x8de, ki pa je \xc5\xbeal umrl v prometni nesre\xc4\x8di. Zgodba se pri\xc4\x8dne odvijati leta 1991, ko se Csilla z materjo odpravi v Vojvodino na Mad\xc5\xbearsko k sorodnikom z namenom, da bi tam pre\xc5\xbeivele poletne po\xc4\x8ditnice. Njen bratranec Tuma jo je vabil na piknike ob reki Tisi, kjer je Csilla spoznala veliko novih prijateljev, med njimi pa je bil tudi \xc5\xa1tudent Andras, kateri ji je postal v\xc5\xa1e\xc4\x8d. Andras pa se odlo\xc4\x8di, da jo bo klical kar Tisa (po reki) od tega dne dalje pa sta ve\xc4\x8dino \xc4\x8dasa pre\xc5\xbeivela skupaj. Csillino brezskrbno dru\xc5\xbeenje z Andrasom ter prijatelji, pa prekine novica, da je v Sloveniji vojna, da so po cestah postavljene barikade, ter da se v mestih streljajo. Njena mama se zelo ustra\xc5\xa1i za njuno stanovanje v Kopru, zato pa ji tudi predlaga, da bi se vrnile domov. In prav tega se je Csilla najbolj bala, saj bi to pomenilo konec dru\xc5\xbeenja z Andrasom. O razmerah v Sloveniji pove tudi svojim prijateljem, in ugotovi, da prijatelji razumejo \xc5\xbeeljo, da bi bili Slovenci samostojni. Navsezadnje se z mamo le odlo\xc4\x8dita, da bosta ostali na Mad\xc5\xbearskem. Nato so po poro\xc4\x8dilih izvedeli, da je po 10 dneh konec vojne, JLA je pora\xc5\xbeena. Ko je Csilla mislila, da je \xc5\xbee vse re\xc5\xa1eno, pa ji Andras pove, da je dobil pismo iz voja\xc5\xa1kega odseka, saj so se Srbi za\xc4\x8deli spopadati s Hrvati v Slavoniji, Mad\xc5\xbeari pa so se morali boriti za Srbijo samo zato, ker Vojvodina spada pod Srbijo. Csilla se v tem trenutku zelo ustra\xc5\xa1i, da bo moral Andras v vojno. Na sre\xc4\x8do so Andrasu izro\xc4\x8dili le voja\xc5\xa1ko opremo in uniformo, fantje pa so se med sabo dogovorili, da \xc4\x8de bo katerikoli od njih dobil poziv, da se bodo skrili ali pa pobegnili. A s tem te\xc5\xbeav za Andrasa in Csillo \xc5\xa1e ni konec, saj Mad\xc5\xbeari razglasijo, da bodo zaprli mejo, ker pa ni bilo jasno kdaj jo bodo spet odprli, se je morala Csilla in njena mama pred\xc4\x8dasno vrniti v Slovenijo. Mladi par se je le te\xc5\xbeko poslovil, obljubita pa si, da si bosta pisala pisma. Ali bo njuna ljubezen premagala razdaljo in navsezadnje tudi vojne razmere, ki ju vedno znova lo\xc4\x8dujejo?\n_START_SECTION_\nZbirka\n_START_PARAGRAPH_\nZbirka Z(o)renja +'